Source: http://www.bihon.ro/csm-oradea-a-invins-dupa-prelungiri-dinamo/1593762
Timestamp: 2017-04-28 21:47:39+00:00

Document:
CSM Oradea a învins după prelungiri Dinamo - BIHON
Joburi Publi24 Romimo Bestauto BIHON Bihon CSM Oradea CSM Oradea a învins după prelungiri Dinamo CSM Oradea a învins după prelungiri Dinamo	De	Gavril Nutiu	la	22. noiembrie 2015 20:52	1Comentariu Andrei Mandache a excelat în prelungiri	- © FOTO: ROLLANDFOTO
CSM CSU Oradea a câştigat la o diferenţă categorică meciul din deplasare cu Dinamo, pe care l-a controlat în cvasitotalitatea timpului de joc.	Cu toate acestea, echipa noastră a avut un noroc extraordinar la finalul timpului regulamentar de joc, când Dinamo îşi putea adjudeca o victorie în extremis.
Orădenii au câştigat lejer primul sfert, scor 16-24, mărindu-şi apoi avantajul în sfertul secund, scorul la pauză fiind 36-48. Dinamo a recuperat un punct din ecart în sfertul trei, scor 51-62, dar oaspeţii puteau aborda liniştiţi ultimul sfert, la adăpostul avansului celor 11 puncte. Este greu de explicat căderea echipei orădene în sfertul patru, în care aceasta le-a permis gazdelor să revină în joc. Dinamo a egalat în minutul 38, scor 68-68, respectiv în în ultimul minut, scor 73-73, după ce orădenii au risipit nu mai puţin de cinci aruncări de la linia de pedeapsă. Mai mult, dinamovistul Sulovic a beneficiat de două „libere” când mai erau 7 secunde de joc, dar le-a ratat pe ambele şi s-a intrat în prelungiri, după un final extrem de dramatic.
Reveniţi cu picioarele pe pământ după ce „le-a trecut glonţul pe la ureche”, orădenii s-au concentrat în extra-time şi nu le-au mai lăsat nicio şansă dinamoviştilor. Echipa noastră s-a dezlănţuit în cele cinci minute de prelungiri, pe fondul unor reuşite spectaculoase ale lui Mandache, impunându-se la un scor concludent, scor final 75-93. JB – G.N.
Sala Dinamo. Spectatori: circa 100
Dinamo – CSM CSU Oradea 75-93 (16-24, 20-24, 15-14, 22-21; 2-20)
Dinamo: Marinov 18 (3×3), Babkauskas 8 (2), Dahlman 13, Sulovic 9, Corpodean 7 (1), Sutalo 13 (1), Vucic, Virna, Orbeanu 7 (1). Nu au jucat Paliciuc, Potcoavă, Bădulescu. Antrenor: Aleksandar Todorov. Asistent: Virgil Căruţaşu
CSM CSU Oradea: Mandache 16 (1×3), Franklin 9, Lucic 10 (2), Nuhanovic 11, Barnette 9, Nicolescu, Barac 12, Markovic 16 (3), Ţibîrnă 6, D. Popescu, Paşca 4. Antrenor: Cristian Achim. Asistent: Milan Mitrovic
Arbitri: Alexandru Olaru, Bukaresti Laszlo, Adrian Habor. Comisar FR Baschet: Romi Stănciulescu
Descalificări pentru 5 faulturi personale: Marinov / Lucic, Barac
Taguri: baschet masculin, CSM CSU Oradea, Dinamo Bucureşti	1Comentariu	Filtreaza comentariile	Arata toate comentariile	Foarte bun (+10 sau mai mult)	Bun (+5 sau mai mult)	Mediu (0 sau mai mult)	Rau (-5 sau mai rau)	Foarte rau (-10 sau mai rau)	Herzlichen Dank für Ihren Kommentar - dieser wird nach einer Prüfung von uns freigeschaltet. Beachten Sie, dass dies gerade an Wochenenden etwas länger dauern kann. Kommentare von registrierten Usern werden sofort freigeschaltet - hier registrieren!	inca	1000

References: CSM 
 CSM 
 CSM 

CSM 
 CSM 

CSM 
 CSM